Erkki Keldo		
Majandus- ja Kommunikatsiooniministeerium	
	
 	07.11.2025 nr 2.1-9/4131 - 1	

	
	
Ettepanek Kadaka tee T22 kinnisasja võõrandamiseks		

Austatud Erkki Keldo	

Pöördume Teie poole ettepanekuga anda nõusolek Eesti Vabariigi omandis ja Majandus- ja Kommunikatsiooniministeeriumile valitsemisel oleva Kadaka tee T22 (kinnistusregistriosa nr 6404250, katastritunnus 78401:101:2221, pindala 6107 m², sihtotstarve transpordimaa 100%) kinnisasja tasuta Tallinna linnale võõrandamiseks riigivaraseaduse alusel.
Tallinna Linnavolikogu 22. juuni 2006 otsusega nr 230 kehtestatud Mustamäe linnaosa üldplaneeringu kohaselt on Kadaka tee T22 kinnisasjale kavandatud uus kõrvaltänav.
Maa-amet on 7. juuni 2024 kirjas nr 6-3/24/7449-2 Tallinna Linnaplaneerimise Ametile muuhulgas märkinud, et Kadaka tee T22 kinnisasjale kavandatud teid on võimalik rajada alles pärast seda kui tee ehitamiseks vajalik ala on riigivaraseaduses sätestatud korras üle antud ning varasemalt on Maa‑amet nõustunud projekteerimistingimuste andmisega Vinkli tänava pikenduse projekteerimiseks.
Tallinna Keskkonna- ja Kommunaalamet on selgitanud, et Kadaka tee T22 kinnistule on kavandatud Vinkli tänava läbimurre koos rohealaga. Roheala on vajalik säilitada, et vähendada linnas tekkivaid soojussaari ja parandada linnakeskkonna kvaliteeti. Samuti kinnitas Tallinna Transpordiamet, et Kadaka tee T22 kinnistu on vajalik Mustamäe linnaosa üldplaneeringus kavandatud Vinkli tänava pikenduse rajamiseks. Mõlemad nimetatud ametid on seisukohal, et Kadaka tee T22 kinnisasi on vajalik linnale omandada.
Tallinna linn vajab Kadaka tee T22 kinnisasja planeeritava tänavalõigu koos rohealaga avalikuks kasutamiseks ja korrashoiuks ning on nõus tasuma kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1, § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 teeme Majandus- ja Kommunikatsiooniministeeriumile ettepaneku võõrandada Kadaka tee T22 kinnisasi tasuta Tallinna linnale riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.

Lugupidamisega	

	
(allkirjastatud digitaalselt)	
Oliver Eglit	
ameti juhataja

Hiie Kaber
6404301 hiie.kaber@tallinnlv.ee